**NOTĂ INFORMATIVĂ**

**la proiectul hotărârii de Guvern**

***cu privire la aprobarea Programului Național privind învățarea limbii române de către minoritățile naționale, inclusiv populația adultă (2022-2025)***

|  |
| --- |
| 1. **Autorul și, după caz, participanții la elaborarea proiectului** |
| Proiectul Hotărârii Guvernului Republicii Moldova *cu privire la aprobarea Programului Național privind învățarea limbii române de către minoritățile naționale, inclusiv populația adultă (2022-2025)*este elaborat de către Ministerul Educației și Cercetării. |
| 1. **Condițiile care au determinat elaborarea proiectului de act normativ și finalitățile urmărite** |
| La baza elaborării proiectul Hotărârii Guvernului *cu privire la aprobarea Programului Național privind învățarea limbii române de către minoritățile naționale, inclusiv populația adultă (2022-2025)* au stat un șir de factori: discrepanța între așteptările societății și calitatea educației lingvistice, între politica lingvistică de stat, protecția și predarea limbii oficiale a statului și creșterea rolului limbii române în economia națională, între modul cum percep individul și societatea limba ca o valoare națională, inclusiv discrepanța între procesele de globalizare, internaționalizare, digitalizare a educației și prioritățile sistemului educațional din R. Moldova.  Viziunea generală al Programului constă în realizarea unui scop tridimensional: a)asigurarea sustenabilității limbii române și utilizarea acesteia în toate domeniile de activitate ale societății, b) promovarea și dezvoltarea resurselor lingvistice digitalizate și c) sporirea responsabilității individuale pentru cunoașterea și utilizarea limbii oficiale a statului.  Implementarea *Programului Național privind învățarea limbii române de către minoritățile naționale, inclusiv populația adultă (2022-2025)* va avea un șir de finalități:   * asigurarea de condiții necesare pentru toate categoriile de elevi/studenți/adulți, care să conducă la rezultate relevante și eficiente ale învățării limbii române de către minoritățile naționale; * creșterea substanțiala a numărului de tineri și adulți care au achiziționat competențe lingvistice în limba română relevante pentru angajare în câmpul muncii; * accesul egal al persoanelor alolingve la toate nivelurile de învățământ și formare profesională; * sporirea calității sistemului de formare inițială și continuă a cadrelor didactice, creșterea atractivității carierei didactice și a autorității cadrului didactic, fapt care va contribui la asigurarea sistemului de învățământ cu numărul necesar de cadre didactice și de alți specialiști de calitate prin restructurarea sistemului de formare profesională inițială și continuă; * dezvoltarea unui sistem sinergic de integrare a noilor tehnologii informaționale și de comunicație cu cele didactice, fapt care va asigura un nivel înalt de învățare a limbii române; * conexiunea și interconexiunea cu piața muncii și comunitatea, ca o condiție de eficientizare a politicii lingvistice; * crearea unui mediu favorabil de învățare a limbii române, care va asigura dezvoltarea competențelor de comunicare în limba oficială a statului ale celor ce învață, în raport cu potențialul, oportunitățile și interesele proprii; * constituirea și dezvoltarea unui demers de educație nonformală a copiilor, elevilor, tinerilor și a adulților ca o formă de realizare a educației pe parcursul întregii vieți; * coeziunea și protecția socială în promovarea unei educații lingvistice de calitate și responsabilizarea societății, comunității, familiei privind necesitatea cunoașterii limbii oficiale a statului; * promovarea unei politici echilibrate de educație bilingvă/multilingvă și crearea de condiții de integrare a minorităților conlocuitoare în societatea moldovenească. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu conține norme de armonizare a legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Principalele prevederi ale proiectului Hotărârii Guvernului *cu privire la* *aprobarea Programului Național privind învățarea limbii române de către minoritățile naționale, inclusiv populația adultă (2022-2025)* vizează:  - analiza problematizată a situației în sectorul educației lingvistice;  - scopul Programului;  - obiectivele generale și specifice ale Programului;  - impactul Programului în urma realizării obiectivelor specifice și a direcțiilor de acțiune stabilite;  - finanțarea acțiunilor prevăzute în Program;  - riscurile în implementarea Programului și prevenirea acestora;  - responsabilitatea pentru implementarea Programului;  - procedura de raportare pe marginea implementării Programului;  - Planul de acțiuni pentru implementarea *Programului Național privind învățarea limbii române de către minoritățile naționale, inclusiv populația adultă (2022-2025)*  Ca elemente de noutate, în raport cu Programul anterior, *Programul național pentru îmbunătățirea calității învățării limbii române în instituțiile de învățământ general cu instruire în limbile minorităților naționale (2016-2020)*, aprobat prin HG nr.904/2015, este de menționat faptul că, în proiectul *Programului Național privind învățarea limbii române de către minoritățile naționale, inclusiv populația adultă (2022-2025),* sunt prevăzute instruirea populației adulte, în vederea îmbunătățirii competențelor lingvistice în limba română, implementarea învățământului multilingv, evaluarea și certificarea nivelului de competențe lingvistice de cunoaștere a limbii române de către populația adultă din rândul minorităților naționale, în conformitate cu Cadrul European Comun de Referință pentru Limbi. |
| 1. **Fundamentarea economico-financiară** |
| Finanțarea acțiunilor prevăzute în *Programul Național privind învățarea limbii române de către minoritățile naționale, inclusiv populația adultă (2022-2025),*se va efectua pe principii de sinergie și complementaritate, din contul și în limitele mijloacelor aprobate anual în bugetul public național și ale celor obținute, inclusiv de la partenerii de dezvoltare, ș.a. Estimarea generală a costurilor pentru implementarea Programului este efectuată în baza priorităților strategice și a acțiunilor identificate și formulate în Planul de acțiuni.  Costul total al *Programului* pentru perioada 2022-2025 este de …. mil. lei, de la bugetul de stat. |
| 1. **Modul de încorporare a actului în cadrul normativ în vigoare** |
| Pentru implementarea prezentului proiect nu va fi necesară modificarea altor acte normative. |
| 1. **Avizarea și consultarea publică a proiectului** |
| În scopul respectării prevederilor Legii nr.100/2017 *cu privire la actele normative* și Legii nr. 239/2008 *privind transparența în procesul decizional*, proiectul și nota informativă au fost plasate pe pagina web oficială a Ministerului Educației și Cercetării [www.mec.gov.md](http://www.mec.gov.md), capitolul Transparență, directoriul Transparență decizională, secțiunea Modul de participare. |
| 1. **Constatările expertizei anticorupție** |
|  |
| 1. **Constatările expertizei de compatibilitate** |
| Proiectul nu necesită expertiza de compatibilitate, dat fiind faptul că nu prezintă relevanță pentru Uniunea Europeană. |
| 1. **Constatările expertizei juridice** |
|  |
| 1. **Constatările altor expertize** |
| Proiectul nu necesită a fi expus altor expertize. |

**Ministru Anatolie TOPALĂ**

Executant: Daniela Tîrsînă

🕿 022-234-623